Xulosa
Ushbu amaliy mashg‘ulotda biz O‘zbekiston hududining tog‘ ko‘tarilmalari va tekisliklar zonalarini o‘rganish mobaynida hududdagi mintaqalarning o‘ziga xos xsusiyatlari asnosida orografik xaritani shakllantirdik hamda mamlakatimizning orografik o’lkalari haqida bilib oldik.
Orografiya - (yunoncha ὄros — togʻ, grphō — yozaman, tasvirlayman) yoki morfometriya — geomorfologiya va fizik geografik relef shakllarini, tashqi xususiyatlariga va nisbiy xolatiga koʻra tavsiflash va tasniflash bilan shugʻullanuvchi boʻlimi. 
Shundan kelib chiqadiki mintaqamizning katta qismini egallagan yotqiziqlar nisabatan yosh davr yotqiqzilari hisoblanadi, qolgan kamroq tog‘ ko‘tarilmalari hosil qilgan qismi proterozoydan tortib to‘rtlamchigacha bo‘lgan barcha davr yotqiziqlarini o‘z ichiga oladi. Ular murakkab burmali mintaqalarni hosil qilgan. Burmali mintaqalarning hosil bo‘lish bosqichi 1-jadvalda ko‘rsatilgan.
Mamlakatimiz hududining relefi, ya’ni yer usti tuzilishi birmuncha murakkabrok; respublika maydonining 80 foizga yaqinini (aniqrog‘i 78,7 %) tekisliklar, qolgan qismi esa tog‘ va tog‘oldi xududlar tashkil qiladi. Tog‘li xududlar mamlakatning janubi, janubi-sharqiy va sharqiy qismida joylashgan, tekisliklar uning markaziy, shimoliy va shimoli-g‘arbiy qismlarini egallaydi. O’zbekistonning chekka shimoli-g‘arbida joylashgan Ustyurt platosining maydoni 40,0 ming kv.km atrofida yoki u mamlakat umumiy xududining 9 foizga yaqinini ishg‘ol qiladi. Tekislik qismi cho‘l va chala cho‘llardan iborat bo’lib, uning asosini Qizilqum cho‘li tashkil etadi. 
Relef — (fransuzcha «relef» — ko`taraman) — yer yuzasi shakllari: tog`lar, tekisliklar, pasttekieliklar, adirlar, yassi tog`liklar, tepaliklar, qirlar, vodiylar, botiqlar, soyliklar, jarlar va boshqalar majmui. Relef ikki xil kuch — ichki (endogen) va tashqi (ekzogen) kuchlarning birgalikda hamda muntazam o`zaro ta`siri natijasida vujudga keladi.
Tog‘li xududlar, I.Xasanov va P.G‘ulomovlar bo‘yicha, 3 ta asosiy tog‘ tizimlarini o’z ichiga oladi. Bular: Chotqol-Qurama, Nurota-Turkiston va Hisor-Zarafshon tog‘ tizimlaridir. O’z navbatida, Chotqol-Qurama tog‘ tizimi Tyanshanning g‘arbiy davomi bo’lib, u deyarli bir-biriga parallel cho‘zilgan Karjantog‘, Ugam, Piskom, Chotqol va Qurama tizmalaridan tashkil topgan. Bu yerda eng baland nuqta Sayram cho‘qqisi Ugamda, dengiz satxidan 4236 m balandlikda joylashgan. 
Chotqol tizmasi — G‘arbiy Tyan shandagi tog‘ tizmasi. Qirg‘iziston va O‘zbekiston hududlarida. Farg‘ona va Chotqol vodiylarini birbiridan ajratib turadi. Janubiy g‘arbdan shim. sharqqa 220 km cho‘zilgan. Shim. sharqiy qismida Talas Olatovidan Terekbel dovonining g‘arbrog‘ida ajralgan, janubiy g‘arbda Chirchiq vodiysida tugaydi. Bal. 3000—3500 m, eng baland joyi 4503 m. Chotqol tizmasida birbiridan daryolar bilan ajralgan bir kancha tog‘ massivlari bor. Bulardan yiriklari Surenota, Qizilnura, Uchtosh, Arashon, Sargardon, Qumbel va b. Chotqol tizmasi asimmetrik tuzilishga ega. Shim. va shim. g‘arbiy yon bag‘irlari Chotqol daryosi vodiysidan tik ko‘tarilgan. Janubiy va janubiy-sharqiy yon bag‘irlari esa qiyaroq. Suvayirg‘ich qismida ko‘plab tik ko‘tarilgan cho‘qqilar bor. Yon bag‘irlari zich daryo vodiylari bilan kesilgan, denudatsion yuzalar tarqalgan.
Tektonik jihatdan gersin burmalanishi davrida shakllangan antiklinoriy. Hoz. balandligiga bugungi kunlarda ham davom etayotgan yangi tektonik harakatlar ta’sirida ko‘tarilgan. Chotqol tizmasi, asosan, paleozoy davri cho‘kindi, metamorfik, otqindi tog‘ jinslari (slanes, ohaktosh, granit, granodiorit, porfir va b.)dan tashkil topgan. Etaklarida paleogen, neogen, to‘rtlamchi davr shag‘al, gil, konglomerat, lyoss katlamlari uchraydi. Suvayirg‘ich va unga yondosh qismlarida qad. muzliklar qoldirgan muzlik yotqiziqdari (morenalar) ham tarqalgan. 
Qurama tizmasi (qurama qabilasi nomidan) — Tyanshan tog‘ sistemasining g‘arbidagi tog‘ tizmasi, Tojikiston bilan O‘zbekiston respublikalari chegarasida. Jan.g‘arbda Tojikiston Respublikasidagi Bo‘ston sh. dan boshlanib, shim. – sharqqa 170 km davom etadi va Kengsoz dovoni yaqinida Chotqol tizmasiga tutashadi. Farg‘ona vodiysini shim.-g‘arbdan o‘rab turadi. Ohangaron bilan Sirdaryo daryolari havzalari orasidagi suvayirg‘ich. O‘rtacha bal. 2500 — 3000 m. Eng baland joyi 3769 m (Boboiob cho‘qqisi). Tizma Kamchiq dovonidan jan.-g‘arb tomonga pasayib boradi. G‘arbda — Oltintopgan va Qalqonota tizmalariga bo‘linadi. Bu tizmalar oralig‘ida Sardobsoy vodiysi joylashgan. Tizmalar silur va devon davrlarining slanes, ohaktosh, granit, dolomit, granodiorit, konglomerat, porfir, qumtosh kabi meta-morfik va otqindi tog‘ jinslaridan tashkil topgan. Yon bag‘irlarida mezokaynozoy davrlari lyosslari, lyossimon yotqiziqlari mavjud. Ohaktoshlar va dolomitlarda karst relef shakllari (karrlar, karst voronka va g‘orlari) tarqalgan, mezo-kaynozoy tog‘ jinslarida surilmalar sodir bo‘lib turadi. Sardobsoyning yuqori oqimidan sharqda Qurama tizmasi ko‘proq toshko‘mir va perm davrlarining effuziv va intruziv jinslaridan tuzilgan. Tizma foydali qazilmalarga boy. Bu yerda toshko‘mir, kumush, flyuorit, qo‘rgoshin, mis, oltin, rux va b. polimetall rudalar konlari topilgan. Qurama tizmasi yon bag‘irlaridan juda ko‘p katta-kichik jilg‘a va soylar, jumladan, shim.-g‘arbiy yon bag‘ridan Ohangaron daryosining chap irmoqlari oqib tushadi. 
Ugom tizmasi — G‘arbiy Tyanshanning bir qismi. Tizmaning janubiy g‘arbiy qismi Toshkent viloyati Bo‘stonliq tumanы hududida. Talas Olatovidan (Manas tog tuguni yaqinidan) boshlanib janubiy g‘arb tomon 115 km ga cho‘zilgan. Piskom va Ugom daryolari oralig‘ida. Uning janubiy g‘arbiy qismi O‘zbekistonda, shim,sharqiy qismi esa Qozog‘iston hududida. Suvayirg‘ich yaqinidan ikki davlatning chegarasi o‘tadi. O‘rtacha bal. 3000—3500 m, janubiy g‘arb tomon pasayib boradi. O‘zbekistondagi qismi ancha past, Chirchiq daryosi yaqinida bal. 1500 m. U. t. ning ayrim cho‘qqilari 3500—4000 m ga ko‘tarilgan. Eng baland cho‘qqisi Sayram (4238 m). Sayram cho‘qqisidan Ugom tizmasi bir qancha tarmoqlarga ajraladi, bulardan eng yiriklari Tuproqbel va Maydontoldir. Bu tarmoqlar ancha baland bo‘lib, ba’zi cho‘qqilari 4000 m dan yuqori — (Tuproqbel — 4234 m). Ugom tizmasining bu qismida doimiy qor uyumlari va kichik muzliklar mavjud.
Piskom tizmasi — G‘arbiy Tyan-shandagi tizma. Shim.-sharkdan jan.-g‘arbga 130 km ga cho‘zilgan. O‘rtacha bal. 3200 m. Shim.-sharkda 4000 m dan jan.-g‘arbda 1900 m gacha pasayib boradi. Eng baland joyi — Beshtor cho‘qqisi (4291 m). Tizmada Piyozak (3718), Oqtuyao‘lgan (4224 m), Opalitov (4216 m) kabi cho‘qqilar bor. Yon bag‘irlari tik, Piskom, Ko‘ksuv, Chotqol, Sandalash daryolarining irmoqlari bilan o‘yilgan. Shim.g‘arbiy yon bag‘ri nisbatan qiya, Piskom daryosiga zinapoyasimon pasayib boradi. Jan.-sharqiy yon bag‘ri esa qisqaroq bo‘lib, unda bir nechta tekis yuzalar (Katta Sandiq, Kichik Sandiq, Baxtol) mavjud. Tizma paleozoy davri cho‘kindi va otqindi tog‘ jinslaridan tashkil topgan. Tektonik jihatdan ger-sin burmalanishida shakllangan mega-antiklinal bo‘lib, to‘rtlamchi davrda sodir bo‘lgan yangi tektonik harakatlar natijasida ko‘tarilgan. Qishi sovuq, yozi esa salqin, sernam, yillik yog‘in miqsori pastki qismida 600 mm dan, yuqori qismida 1200—2000 mm ga ortadi. Piskom tizmasidan Piskom daryosining irmog‘i Oygaying va b. birkancha soylar boshlanadi. Tizmaning suvayirg‘ich qismida 270 dan ziyod muzlik bulib, ularning umu-miy mayd. 80 km2 dan ortiq. 
Turkiston tizmasi — HisorOlay tog‘ sistemasiga kiruvchi tog‘lar. O‘zbekiston va Tojikiston hududida joylashgan. Sirdaryo va Zarafshon oralig‘ida suvayirg‘ich. Sharqdan g‘arbga Mastchoh tog tugun idan Zarafshon daryosining o‘rta okimigacha 350 km ga cho‘zilgan, eni 60 km dan ziyod. Shark,da, So‘x daryosining boshlanish qismida, Olay tog‘laridan Mastchoh tog‘ tuguni orqali ajraladi, g‘arbda Parmontepa qal’asi yaqinida tugaydi. Turkiston tizmasi sharqda Farg‘ona vodiysini, g‘arbda Mirzacho‘lni o‘rab turadi. Sharqiy kismi baland (5000—5400 m), qor va muzliklar bilan qoplangan. G‘arbiy qismi (Chumqartov) past (2600— 3400 m). Eng baland joyi sharqda 5680 m (Piramida cho‘qqisi), g‘arbda Bozorxonim cho‘qqisi (3405 m), shim. g‘arbiy qismi Molguzar tog‘laridan iborat. Bular birbiridan Sangzor daryosi vodiysi bilan ajralgan. Nurota tog‘larini ham Turkiston tizmasining davomi deb hisoblaydilar. U Molguzardan Ilono‘tti tog‘ yo‘laga orkali ajralgan. Turkiston tizmasida ko‘plab dovonlar mavjud. Shahriston dovonidan Ustrushona — Dushanba avtomobil yo‘li o‘tgan.
Turkiston tizmasining shim. yon bag‘ri qiya, qir va adirlarga tutashib ketadi. Shim. yon bag‘rining sharqida Bo‘ragan, Bosmondiq, Oqsuv, Laylak, Isfara kabi soylar qrr va muzliklardan suv oladi. G‘arbda Sangzor daryosining chap irmoqlari: Guralash, Boyqo‘ng‘ir, Kukjar, Tangatopdi, Jumjum, Baxmazar soylari qor va bahorgi yomg‘ir suvlaridan to‘yinadi. Daryolari ma’lum havzalarga quyilmasdan, tekislikka chiqqach, butunlay sug‘orishga sarflanadi; Zomin, Jizzax suv omborlari barpo etilgan.
Turkiston tizmasi gersin burmalanishida ko‘tarilib, keyinchalik yemirilgan va uchlamchi davrda qayta ko‘tarilib hoz. qiyofaga kelgan. Paleozoy erasiga xos bo‘lgan qumtosh, slanes, granit, diorit va qisman ohaktoshlardan, neogen konglomeratlari va to‘rtlamchi davr lyoss yotqiziklaridan tashkil topgan.
Turkiston tizmasining sharqiy qismida muzlik ko‘p. Ularning umumiy mayd. qariyb 150 km2. Janubiy qismida Zarafshon muzligi joylashgan.
Nurota tog‘lari — Turkiston tiz-masining shim.-g‘arbiy tarmog‘i. Navoiy, Samarqand va Jizzax viloyatlarida. Jan.-sharqda Sangzor daryosidagi Ilono‘tti tog‘ yo‘lagi Nurota tog‘larini Molguzar tiz-masidan ajratib turadi. Janubiy dan Zarafshon botig‘i, shimdan Qizilqum cho‘li bilan chegaralangan. Nurota tog‘lari bir-biriga parallel bo‘lgan ikkita tizmadan iborat.
Shim. tizma Nurota tog‘lari, aniqrog‘i, Shimoliy Nurota tog‘lari, janubiysi — Janubiy Nurota tog‘lari deb yuritiladi. Shimoliy Nurota tog‘lari jan.-shar-kiy qismini Qo‘ytosh tog‘lari ishg‘ol qilgan. Qo‘ytosh tog‘lari shim.-g‘arbda Sovurbel dovonidan jan.-sharqda Sangzor daryosigacha boradi. Uz. 70 km, o‘rtacha bal. 1260 m. Shim. Nurota tizmasining markaziy qismi nisbatan baland, o‘rtacha bal. 1750 m. Eng baland joyi (Zargartog‘) — 2169 m. Bu qismida Katta Fo-zilmon (2134 m), Qarchig‘ay (2105 m) kabi cho‘qqilar ham bor. Shimoliy Nurota tog‘larining shim.-g‘arbiy qismi uncha baland emas, o‘rtacha bal. 900—1100 m. Janubiy Nurota tog‘lari bir qancha meridianal vo-diylar bilan qirqilgan; jan.-sharqdan shim.-g‘arbga cho‘zilgan G‘ubdintog‘, Qaroqchitog‘, Oqtog‘dan iborat. Oqtog‘ning shim.-g‘arbidagi Qoratog‘ ham janubiy Nurota tog‘lariga kiradi. Bu tog‘lar bir-biridan Qo‘shrabot, Qo‘ytosh va Nurota orqali ajralib turadi. Nurota tog‘lari shimoli-g‘arbga tomon 180 km cho‘zilgan. O‘rtacha bal. 1000 — 1500 m. Paleozoyning ohaktosh, qumtosh va slaneslaridan, metamorfik jinslardan tashkil topgan. Bular orasida ot-qindi jins ko‘p. Janubiy tizmalarning pastroq qismlari va botiklarda neogen va to‘rtlamchi davr yotqiziklari ham tarqalgan. Tektonik jihatdan tizmalar megantiklinal strukturaga ega bo‘lib, gersin burmalanishida hosil bo‘lgan va hoz. balandligida yangi tektonik harakatlar natijasida ko‘tarilgan.
Morguzar tog‘lari — Turkiston tizmasining shim. etaklari (Jizzax viloyati)dagi tog‘lar. Molguzor nomini tadqiqotchilar mor — ilon izi yo‘l yoki marg‘zor — maysazor so‘zlaridan deb izohlaydilar. Tog‘lar jan.-sharkdan shim.-g‘arbga yo‘nalgan. Uz. 70 km. Eng baland joyi (Qizilchagat balandligi) 2620 m. Nur-ota tizmasidan Ilono‘tti tog‘ yo‘lagi orqali ajralgan. Shim.-sharqiy yon bag‘irlaridan boshlanadigan ko‘pgina soylarning (Zominsuv, Pishag‘arsoy, Ravotsoy va b.) konus yoyilmalari qo‘shilishidan prolyuvial shleyf vujudga kelgan. Jan.-g‘arbiy yon bag‘ri Sangzor daryosi vodiysiga tik tushgan. Gersin burmalanishida hosil bo‘lgan. Molguzar tog‘lari silurdevon davrlarining qumtosh, slanes, ohaktosh, porfiritlaridan tashkil topgan. Tog‘larning relef xususiyatlari ularni tashkil qilgan jinslarning litologik tarkibiga qarab turlicha shakllarga ega. Tog‘lar kuchli parchalangan. Qoyali nayzasimon cho‘qqilar ko‘pincha chuqur daralar, platosimon yuzalar va keng tog‘ bellari bilan almashib keladi. Molguzar tog‘larining Turkiston tizmasi bilan tutashgan joyida Zomin xalq o‘rmon davlat qo‘riqxonasi, Zominsoyning yuqori oqimida Zomin xalq bog‘i (milliy bog‘) joylashgan.
Markaziy qizilqumdagi tog‘liklar Mamlakatimizning tekislik qismida uncha baland bo‘lmagan, tarqoq joylashgan yassi tog‘lar ko‘zga tashlanadi. Ular Sulton-Uvays, Bukantov, Yetimtov, Tomditovи, Ovminzatov, Kuljuktov va boshqalardir. Eng baland nuqta - Oktosh cho‘qqisi (922 m) Tomditovda joylashgan. Bu “qoldiq” kichik tog‘lar katta mineral resurslarga boy. Bukantov - “bu kon tov’ga uxshaydi.
Sulton uvays tog‘i — Qoraqalpog‘istondagi tog‘ tizmasi. Qizilqumning shim. g‘arbida, Amudarening o‘ng sohilida. Kenglik bo‘ylab 40— 45 km masofaga cho‘zilgan, eni 10—15 km. Tog‘ unchalik baland emas, atrofdagi tekislikdan 350—400 m ko‘tarilib turadi. Eng baland joylari: Qoraching‘il (485 m), Achchiktog‘ (473 m). Janubiy yon bag‘ri nisbatan tikroq. G‘arbiy qismi bir qancha tepaliklarga (Shayxjali, Quyonchiq, Zangibobo, Jumurtog‘) bo‘lingan. Tektonik jihatdan antiklinal struktura. Kuchli burmalangan paleozoy davri metamorfik, cho‘kindi, vulkanik tog‘ jinslari (slanes, kvarsit, ohaktosh va b.)dan tashkil toptan.
Bo‘kantov — Markaziy Qizilqumdagi qoldiq tog‘lar, g‘arbdan janubiy sharqqa yo‘nalgan. Navoiy viloyati hududida. Mutlaq bal. 500 m. B. ga Tuhfabergan, Bo‘zdo‘ngtov, Bo‘kantov yassitog‘ligi kiradi. Geologik tuzilishi jihatdan paleozoy erasida hosil bo‘lgan qad. burmali yaxlit tog‘li o‘lka qoldig‘i. Mezozoyning quyi bosqichidan to yuqori uchlamchi davrga qadar Qizilqum o‘rnida dengiz bo‘lgan, o‘sha davrda Bo‘kantov orol tarzida ko‘tarilib turgan, keyinchalik usti tekislanib ketgan. Bo‘kantovning janubiy yon bag‘ri tik va qisqa shim. yon bag‘ri esa qiya hamda keng. Yon bag‘irlarida quruq soy ko‘p. 
Irlir tog‘i — Markaziy Qizilqumdagi Bo‘kantovning tarkibiga kiruvchi Bo‘zdo‘ngtovning eng baland joyi (764 m). Paleozoy erasining marmarlashgan ohaktoshlaridan tarkib topgan. Shim. yon bag‘ri tikroq, janubiy esa nisbatan yotiq. Tik ko‘tarilgan qoyalar o‘tkir qirrali, nuragan jins parchalari tog‘ etagini qoplab yotadi. Tog‘ yon bag‘irlari quruq soylar bilan o‘yilgan. Karst hodisasi rivojlangan.
Yetimtog‘ — Markaziy Qizilqumdagi qoldiqtog‘. Ovminzatov b-n Tomditov tog‘lari oralig‘ida joylashgan. Eng baland joyi 622 m. Uz. 18 km. Jan.-g‘arbdan shim.-sharqqa yo‘nalgan. Shim.-g‘arbiy yon bag‘ri tikroq. Yetimtog‘ gersin orogenezida ko‘tarilgan, devon va karbon davrlarining ohaktosh va kremniyli slaneslaridan tarkib topgan. Tog‘ etaklari keng prolyuvial shleyfdan iborat. Yon bag‘irlari quruq soy o‘zanlari bilan parchalangan. Tub jinslar nuragan jins parchalari bilan ko‘milib ketgan, faqat soylarning kuchli o‘yilgan joylari va suvayirg‘ich qismida usti ochilib qolgan.
Tomditov — Markaziy Qizilqumdagi tog‘, deyarli kenglik bo‘ylab cho‘zilgan. Shuvoqtov, Oqtov, Buzduastov, Muruntov, Qoratov kabi tizmalardan iborat. Bulardan eng balandi Oqtov tizmasi. Suvayirg‘ich qismida (Oqtov) tekislangan yuzalar bor, yon bag‘irlari tik, vaqtincha suv oquvchi qisqa, ba’zida dara shaklidagi o‘zanlar bilan kesilgan etaklari tizmalardan yemirilib tushgan shleyf yotqiziqlari bilan krplangan. Gorst — antiklinal strukturaga ega. Turon plitasining gersin burmalanishi davrida shakllangan poydevorining yer yuzasiga chiqib qolgan va yangi tektonik harakatlar ta’sirida ko‘tarilgan qismi burmalangan va metamorfizlashgan paleozoy davri slanes, ohaktosh, dolomit, granitlaridan tuzilgan.
Quljuqtov — Navoiy viloyatidagi tog‘. Qizilqumdagi qoldiq tog‘lardan biri, Janubiy Qizilqumning chekka qismida. q. nisbatan past tog‘ bo‘lib, eng baland joyi 785 m. Geologik jihatdan Quljuqtov paleozoy davrining ordovik vulkanogen terrigen va qisman, kar-bonat jinslaridan hamda silur, devon, quyi karbon davrlarining karbonatli, o‘rta va yuqori karbonning vulkanogen-terrigen yotqiziqlaridan tashkil topgan. Yuza qismi paleozoy davrining granit, alevrolit kabi jinslari bilan qoplangan. Foydali qazilmalardan oltin, grafit, volfram va b. bor.
Uchinchi tog‘ tizimi, ya’ni Hisor-Zarafshon tog‘ mintaqasi Hisor, Guzor, Boysun, Bobotog‘, Kuhitangtog‘, Surxontog‘larni o’z tarkibiga oladi. O’zbekistonning eng baland nuqtasi - Xazrati Sulton cho‘qqisi xam (4643 m) ayni shu xududda, Hisor tog‘larida joylashgan. Shuningdek, uncha baland bo‘lmagan Chaqilkalon, Qoratepa hamda Ziyovuddin-Zirabuloq tog‘liklari xam ushbu tizimga tegishlidir.
Hisor tizmasi — O‘rta Osiyodagi tog‘ tizmasi. Pomir-Olay tog‘larining g‘arbiy qismida (O‘zbekiston va Tojikiston Respublikalarida), Zaraf-shon, Qashqadaryo va Amudaryo havzalarining suvayirg‘ichi. Uz. 200 km. O‘rtacha bal. 3600 m. Eng baland joyi 4643 m (Dukdon tog‘i). Asosan, paleo-zoy va mezozoy davri granit intru-ziyalari yorib chiqqan kristalli jinslar, granodiorit, slanes va qum-toshlar, gips, konglomerat, dolomit va boshqalardan tashkil topgan.
Hisor tizmasining markaziy qismida (2195 m balandlikda) xushmanzara Iskan-darko‘l joylashgan. Shim. yon bag‘ri ancha tik va qoyali, janubiy yon bag‘ri esa qiya bo‘lib, keng platolar va unumdor vodiylar bor. H. t. ning tuzilishi juda murakkab bo‘lib, unda bir qancha baland tog‘ massivlari, dovonlar mavjud.
Relefi murakkab, qoyali. ko‘p joylari parchalangan. Suvayirg‘ich qismi va yon bag‘irlarida tekislangan yuzalar tarqalgan, zich va dara shaklidagi daryolar bilan chuqur kesilgan. Gips va ohaktoshlar tarqalgan joylarida karst relef shakllari (karrlar, karst voronkalari, botiqlari, quduqlari, g‘orlari) uchraydi. Bunday joylarni mahalliy aholi «ming chuqur» deb ataydi. Ohaktoshlarda tik va qoyali kues-talar hosil bo‘lgan. Hisor tizmasining shim. va g‘arbiy yon bag‘irlarini Zarafshon, Qashqadaryo, janubiy yon bag‘rini Yarxin, Sarbog‘, Kofarnihon, Varzob, Xonaka, Lyubach, Qoratog‘daryo, Shirkent, To‘polondaryo va b. daryolar chuqur daralar hosil qilib kesib o‘tadi. Hisor tizmasida kelib chiqishi har xil (morena, to‘g‘on, karst) ko‘llar (Iskandarko‘l, Hazor-chashma, Ko‘likalon, Alovuddin, Ziyo-rat va b.) mavjud. 180 ga yaqin muzlik bo‘lib, mayd. 148,4 km2 dan ortiq. Hisor tizmasida surma, volfram, simob, qalay, flyuorit, dolomit konlari va issiq buloqlar bor
Boysuntog‘ — Hisor tog‘ tizmasining eng uzun janubiy g‘arbiy tarmog‘i. Surxondaryo viloyatining asosan Boysun, qisman Sariosiyo tumanlari hududida joylashgan. Shim. sharkdan janubiy g‘arbga 150 km ga cho‘zilgan. Eng baland joyi — 4425 m (Xo‘japiryox tog‘i). B. ning ayrim qismlari turli nomda ataladi: (shim. sharqdan janubiy g‘arbga) Qushtang (3723 m), Ketmonchopti, Sarimas (1886 m), Suvsiztog‘ (2124 m). Urtacha bal. 2500—3000 m. B. tizmalari Sheroboddaryo bilan Surxondaryoning suvayirg‘ichi. Boysuntog‘da 3000 m dan baland dovonlar (Belovti — 3712 m, Gaza — 3018 m) bor. B. gersin va alp orogenezlari davrida burmalangan. Asosan paleozoy erasi granit, granodiorit, gneys, slanes jinslaridan tarkib topgan. Yon bag‘irlari soy o‘zanlari bilan parchalangan, denudatsiya tektonik shakllari kup tarqalgan. Karst hodisasi rivojlangan. Boysuntog‘ning janubiy sharqiy yon bag‘rilari tik va kambar, shim. g‘arbi esa qiya. Janubiy sharqiy yon bag‘rining iklimi ancha yumshoq (3000 m gacha) va sernam. Dengiz sathidan 1200—1500 m balandlikda yezda tra 25°, qishda 0°, 2500—3000 m balandlikda esa yezda 17°, qishda — 6°. 750—1800 m balandlikda minimal tra —17°, 1800—2800 m balandlikda — 17° dan —25° gacha. O‘rtacha yillik yog‘in mikdori Boysunda 445 mm, 2000 m balandlikda 800 mm. Boysuntog‘dan kup sersuv dare va soylar boshlanadi (Machaydaryo, Qayroqsoy, Xo‘jaipok, Boysunsoy, Shotutsoy, Palg‘ar va b.).
Zarafshon tizmasi — Pomir-Olay tog‘lariga mansub tog‘ tizmasi. Zarafshon daryosidan janubiy da, Mastchoh (Ko‘ksuv) tog‘ tugunidan boshlanib, Turkiston tizmasiga parallel holda sharqsan g‘arbga 420 km ga (Jom cho‘ligacha) cho‘zilgan. Gersin burmalanishida hosil bo‘lgan, keyinchalik yemirilgan va uchlamchi davrda qayta ko‘tarilib hoz. qiyofaga kelgan. Zamini asosan paleozoy ohaktoshlari, kristalli slaneslar va qisman granitlardan (g‘arbida) tuzilgan. 3. t. da qoya, tik jarlik va chuqur vodiylar ko‘p. Ohaktoshli joylarida karst hodisalari uchraydi. 3. t. ning g‘arbiy qismidagi Qirqtog‘ platosida (Ziyovuddin tog‘lari yaqinida) O‘rta Osiyoda eng chuqur, dunyodagi yirik karst g‘orlaridan biri Kili (yoki Kiev) g‘ori (tubidagi ko‘l b-n birga chuq. 950 m) joylashgan. Tizmaning sharqiy qismi Mastchoh va Yag‘nob daryolari havzalarini, g‘arbiy qismi Zarafshon va Qashqadaryo qavzalarini birbiridan ajratib turadi. Sharqiy qismining o‘rtacha bal. 4000—4500 m.
Suvayirg‘ich — Yer yuzasida yog‘in suvlari oqimini turli tomonlarga yo‘nalgan ikki yon bag‘ir bo‘yicha ajratib turuvchi chiziq, chegara. Yer ostida esa suvayirg‘ichni — turli tomonlarga harakatlanuvchi yer osti suvlari oqimini ajratib turuvchi shartli chiziq. S. tog‘li o‘lkalarda tizmalarning qirralaridan o‘tadi. Tekisliklarda esa yassi yerlardan, botqoqliklardan iborat bo‘lishi mumkin. Bunday joylarda Suvayirg‘ichni chiziq tarzida ko‘rsatish mumkin emas. Tinch okean havzasi bilan Atlantika okeani havzasini chegaralab turuvchi chiziq Yerning bosh S. deb hisoblanadi.
Tog‘ tizmasi - yuqori qismida kesishgan aniq belgilangan yon bagʻirlariga ega bo'lgan katta chiziqli cho'zilgan relyef ko'tarilishi. Eng katta balandlik nuqtalari tizma cho'qqisini - bo'ylama yo'nalishda cho'zilgan, tizmani ikki yon bag'irga ajratib turadigan va suv ayirg‘ich (qo'shni daryo havzalarini ajratuvchi chiziq) vazifasini bajaradigan chiziqni tashkil qiladi 2-rasm. 
Tog‘lararo botiqlik — tektonik kelib chiqishga ega bo‘lgan, burmalangan tog‘lar orasidagi botiqlik. Tog‘lararo botiq tog‘lar paydo bo‘lish jarayonida juda jipslashgan bukilmali poydevor zaminida vujudga keladi, bu poydevor atrofidagi tektonik rayonlar ko‘tarilib, tog‘larga aylanadi va ular o‘rtasidagi joy botiq shaklini oladi. Tog‘li joylar o‘sgan sari, botiq cho‘kib boradi. Vaqt o‘tishi bilan tog‘ jinslari yemirilib, turli omillar vositasida botiq hududiga yetib kelgan hamda tog‘lar o‘sishida hosil bo‘lgan chaqiq jinslar, cho‘kindi, cho‘kindivulkan jinslar hisobiga botiqlik to‘lib boraveradi. Tog‘lararo botiq turli kattalik va qalinlikdagi tog‘ jinslari bilan qoplangan bo‘lib, uning qa’rida foydali qazilma konlari bo‘lishi mumkin.
Umuman olganda, cho‘l voxa va vodiylar tog‘ va tog‘oldi xududlar (adirlar) O’zbekiston tabiiy sharoitining o‘ziga xos orografik xususiyatlarini aks ettiradi. 
Adirlar — O`rta Osiyo tog`lari etagidagi cho`l va chalacho`l qirlar. Neogen va antropogen davrlarining cho`kindi tog` jinslaridan tarkib topgan. Farg`ona, Hisor, Surxondaryo vodiylarida ko`proq konglomerat va chaqiqtoshlardan iborat bo`lib, ba`zi joylarda lyoss bilan qoplangan. Adirlar past-baland bo`ladi. 
Yevroosiyo qitasining markazida joylashgan O‘zbeksiton ko‘p miqdordagi geomorfologik ob’ektlar va ularning majmualariga ega bo‘lib, ularni turli joylarda keskin farqlanishi bilan tavsiflanadi. Respublika hududida relefni boy qilgan genetik va morfologik turli tumanlik omillari bo‘lib, Mingbuloq botiqligi (Qulattoy shorxoq tubi) -12.8 metrli mutlaq pastlikdan tortib 4688 metrgacha (Hazrati Sulton cho‘qqisi) o‘zgaruvchi gipsometrik spektri va klimatik sharoitini ko‘p turda bo‘lishini ta’minlashda hizmat qiladi.O‘zbekiston orografiyasini yana bir tavsifi uni aniq ravshan tekisliklar va tog‘ ko‘tarilmalariga ajralganligidir. Tekisliklar asosan Respublikani g‘arbida va markazida joylashgan. Ular platforma viloyatlari hududlarini tashkil etgan Turon past tekisligi (plitasi) bir qismi sanaladi. Turon tekisligi hamma tomoni berk havzadir. Uning deyarli markaziy qismida Orol dengizi botig‘i joylashgan, Uning dengiz satdidan balandligi 50 m ga yaqin. Orol botig‘ining g‘arbiy qismidan balandligi deyarli 150— 175 m li Ustyurt platosining yonbag‘ri kutarilgan 3-rasm. 
Ustyurt — O‘zbekistonning shim. g‘arbi (Qoraqalpog‘iston) va Qozog‘iston hududlaridagi plato. Sharqaa Orol dengizi va Amudaryo deltasi, g‘arbda Mang‘ishloq ya. o. va Qorabo‘g‘ozgo‘l qo‘ltig‘i, shim. da Kaspiybo‘yi pasttekisligi oralig‘ida joylashgan. Maydoni 200 ming km2. O‘rtacha balandligi 150—250 m, eng baland joyi (370 m) janubiy g‘arbida. Ustyurtning atrofi 60—150 m li tik jarlik (chink)lardan iborat. Chinklar har xil chuqurlikdagi jar va soylar bilan kesilgan. Ustyurtning shimoliy chinklari shimoliy g‘arbda O‘likqo‘ltiq sho‘rligidan boshlanib, shimolda Katta Bo‘rsiq qumligiga borib taqaladi. Platoning baland sharqiy chegarasi Orol dengizining avvalgi qirg‘og‘i va Amudaryo deltasidan, janubiy chinklari Qoraqum cho‘li va O‘zboy o‘zanidan, g‘arbiy chinklari esa Korabo‘g‘ozgo‘l qo‘ltig‘ining g‘arbiy sohili, Qorniyoriq botig‘i, hamda Qaydak sho‘rligi orqali o‘tadi.
Tekislik— qurukliklarda, dengiz va okeanlar tubidagi yassi yoki biroz o‘nqir bo‘lgan katta maydonlar. Quruqlikda dengiz sathidan past bo‘lgan botiq. (mas., Kaspiybo‘yining shim. va sharqi), bal. 0 dan 200 m gacha bo‘lgan pasttekislik (G‘arbiy Sibir), 200 dan 500 m gacha bo‘lgan baland (Ustyurt) va 500 m dan ziyod yassitog‘liklarga (Eron tog‘ligining ichki qismlari) bo‘linadi.
Pasttekislik — mutloq balandligi dengiz sathidan 200 m gacha bo`lgan tekisliklar, masalan Kaspiy bo`yi pasttekisligi. Pasttekisliklar dengiz sayozligining daryolar keltirgan loyqalar bilan to`lishidan, tog` oldi bukilmalarining tog`lardan tushgan bo‘lakli jinslar bilan to`lishi natijasida hosil bo`ladi. Platformalarning asta pasayishi va dengiz sayozligining ko`tarilishi oqibatida ham pasttekisliklar vujudga keladi.
Plato — yer yuzasi yassi yoki sal to`lqinlangan, ba`zan bir oz parchalangan baland tekislik. Yonbag`irlari ko`pincha kesilgandek tik bo`ladi. Atrofdagi tekislik erlardan tik jarliklar hosil qilib ko`tarilib turadi. Mas., Ustyurt platosi Baland platolar ko`pincha yassi tog`lik deb ataladi.
Barxan — o`simlik bilan qoplanmagan ko`chma qum do`ngi. SHamol ta`sirida bir joydan ikkinchi joyga ko`chib yuradi. Yillik ko`chish tezligi bir necha sm dan yuzlab m ga etadi.
Botiq— quruqlikda yer yuzasining, shuningdek okean va dengizlar tubining atrofga nisbatan ancha pastga botgan joylari. Tubi ko‘pincha tekis, chuqurligi har xil bo‘ladi. Botiq ko‘proq tektonik yo‘l bilan vujudga keladi. Shakli odatda, yumaloq, oval hamda uzunchoq bo‘ladi. Diametri yoki uzunligi o‘n va yuzlarcha km ga yetadi (Farg‘ona, Sariqamish, Borsakelmas). Respublikamizda Mingbuloq botiqligi (Qulattoy shorxoq tubi) -12.8 metrli, Mullali botig’i, Qaroqota botiqligi va Assake-Audan botiqlarini takidlashimiz joiz. 
Qizilqum — O‘rta Osiyodagi qumli cho‘l. Amudaryo va Sirdaryo oralig‘ida (O‘zbekiston, Qozog‘iston, qisman Turkmaniston hududida) joylashgan. Shim. g‘arbdan Orol dengizi, sharqda Tyanshan va PomirOlay tog‘ tizmalari bilan chegaradosh. Umumiy mayd. 300 ming km2. Hududining ko‘p qismi tekislik. Q. da o‘rtacha balandlik janubiy va janubiy sharqida 300 m, shim. g‘arbida 53 m. qizilqum hududidagi Sulton Uvays tog‘i, Bo‘kantov, Yetimtog‘, Tomditov, Quljuqtov va boshqalar past tog‘lar yuvilib ketgan alp antiklinalining o‘zagidir. Vaqginchalik oqar suvlar tog‘lardan yuvib tushgan materiallar tog‘ etaklariga to‘planib nishab prolyuvial tekisliklarni hosil qilgan. Ular tog‘lardan uzoqlashgan sari pasaya boradi. Shuningdek, Qizilqum hududida qirlar (Beltov va boshqalar), yassi plitalar, berk botiqlar (Mingbuloq, Oyoqog‘itma, Qoraxotin, Mo‘lali va boshqalar) hamda qadimiy suvsiz daryo o‘zanlari: Aqchadaryo, Janadaryo, Daryosoy, Quvonchdaryo, Mahandaryo va boshqalar mavjud.
Suv havzasi — yer yuzasining tabiiy yoki sunʼiy pastqam yoki chuqur joylarida tabiiy yoki sunʼiy ravishda suv toʻplanishidan hosil boʻladigan, yo boʻlmasa, suv yoʻlini toʻsib va toʻgʻon qurib hosil qilinadigan sekin oqar yoki oqmas suv manbai. Suv havzasi doimiy yoki mavsumiy (seryogʻin yillarda paydo boʻladigan) turlarga boʻlinadi. Doimiy Suv havzasiga okeanlar, dengizlar, daryolar, koʻllar, tabiiy suv omborlari, jilgʻalar, ariklar va boshqa kiradi. Mavsumiy (vaqtinchalik) Suv havzasi sunʼiy suv omborlari, kanallar, hovuzlar va boshqalardan iborat. Masalan, Oʻzbekiston hududidagi Orol dengizi, Amudaryo, Sirdaryo, Chirchiq daryolari tabiiy Suv havzasi, Toshkent dengizi, Chorvoq suv ombori, Andijon suv ombori va boshqa sunʼiy Suv havzasi hisoblanadi.
Ko`l - quruqlikdagi chuqurliklarda to`plangan tabiy suv havzalari bo’lib, Dunyo okeani bilan bevosita aloqaga ega bo’lmagan botiqlikdir. Ko`llar hosil bo`lishiga ko`ra tektonik (Issiqko`l, Baykal va b.), vulkan ko`llari (vulkan kraterlarida — og`zida), muzlik ko`llari (muzlik o`yib hosil qilgan chuqurliklarda, morenalar to`sib qo`ygan vodiylarda), karst ko`llari, liman ko`llari, o`zan ko`llari, sun`iy ko`llar (suv omborlari) bo`linadi 5-rasm.
Mamlakatimiz hududida tabiy ko’llar bilan birgalikda suniy ko’llar (suv omborlari) xam mavjud, ulardan eng yiriklarini quyidagi jadvalda keltirdik.
Shartli belgilar — plan va xaritalarda joy ob’ekti va ular to‘g‘risidagi tafsilotlarni grafik tasvirlash tizimi; ular yordamida ob’ekt va tafsilotlarning o‘rni, sifati hamda miqdoriy tavsiflari ko‘rsatiladi.
Shartli belgilar bir nechta asosiy turlarga bo‘linadi. O‘z o‘lchamlari bo‘yicha plan masshtabida haqiqiy nisbatlari saqlangan holda tasvirlanishi mumkin bo‘lgan ob’ektlar masshtabli shartli belgilar bilan beriladi; plan masshtabida tashqi ko‘rinishi (konturi)ni tasvirlash imkoni bo‘lmagan yoki tasvirlaganda ham kichkinaligidan nuktaga aylanib ketadigan ob’ektlar masshtabsiz shartli belgilar bilan beriladi. Bu belgilar ob’ektlar o‘rnashgan joyni, ularning sifat va miqdoriy tavsifini ko‘rsatish imkonini beradi. Bunda ob’ektlar o‘rnashgan joy shartli belgining bironbir nuqtasi bilan ko‘rsatiladi; chiziqli ob’ektlar — daryolar, yo‘llar, aloqa simlari, chegaralar va h. k. chiziqli shartli belgilar bilan ko‘rsatiladi. Bu belgilar ob’ektlarning o‘rnini, ularning bo‘ylama o‘qi bo‘yicha ko‘rsatish imkonini beradi.
O‘zbekiston hududining tog‘ ko‘tarilmalari va tekisliklar zonalarini o‘rganish natijasida mamlakat relyefining murakkab va xilma-xil tuzilishga ega ekani aniqlandi. O‘rganilgan orografik belgilarga asoslanib, yurtimiz hududi bir nechta asosiy orografik mintaqalarga bo‘linadi: sharqiy va janubiy qismdagi tog‘li hududlar (Tyan-Shan va Hisor-Olay tizmalari), markaziy va g‘arbiy qismdagi baland va past tekisliklar (Zarafshon vodiysi, Qizilqum cho‘li), hamda janubi-g‘arbiy qismdagi yassi tog‘ va platosimon hududlar (Buxoro, Navoiy atrofidagi platolar).
Tog‘li hududlar asosan kuchli burmalanish, seysmik faollik va relyefning tikligi bilan ajralib turadi. Bu joylarda iqlim sovuqroq bo‘lib, tabiiy landshaftlar vertikal zonallik asosida almashinadi. Tekislik hududlar esa iliq iqlim, sho‘rlanishga moyil yerlar va keng irrigatsiyalangan dehqonchilik yerlari bilan tavsiflanadi.
[bookmark: _GoBack]Ushbu orografik xususiyatlarni hisobga olgan holda tuzilgan orografik xarita O‘zbekistonning tabiiy-geografik zonalarini yanada chuqurroq tahlil qilish, resurslardan samarali foydalanish, ekologik barqarorlikni ta'minlash, hamda joylarda rejalashtirish va qurilish ishlarini olib borishda muhim ahamiyat kasb etadi.
Shunday qilib, orografik xarita — bu nafaqat geologik va geografik ma’lumotlar manbai, balki amaliy hayotda ko‘plab sohalarda foydalanilishi mumkin bo‘lgan muhim vositadir.
